wickkiey/tamil-wikipedia-chunked huggingface dataset:
# இந்தோனேசிய சீனர்கள்

**இந்தோனேசிய சீனர்கள்** (ஆங்கிலம்: *Chinese Indonesians*; இந்தோனேசியம்: *Orang Tionghoa Indonesia*) என்பவர்கள் இந்தோனேசியாவில் வாழ்ந்துவரும் ஓர் இனக் குழுவினர் ஆவார்கள். இவர்களின் முன்னோர்கள் முதலில் சீனாவில் இருந்து வந்தவர்கள் என்பதால் இந்தோனேசிய சீனர்கள் என்று அழைக்கப் படுகின்றனர். இவர்கள் தியோங்குவா மக்கள் *Tionghoa* என அழைக்கப்படுவதும் உண்டு.  
தாய்லாந்து, மலேசியா மற்றும் அமெரிக்காவிற்குப் பிறகு, உலகில் நான்காவது பெரிய வெளிநாட்டுச் சீனச் சமூகமாக இந்தோனேசிய சீனர்கள் உள்ளனர்.  
இந்தோனேசிய சீன மக்களும் அவர்களின் இந்தோனேசிய சந்ததியினரும்; குறைந்தது 13-ஆம் நூற்றாண்டிலிருந்து இந்தோனேசிய தீவுக்கூட்டத்தில் வசித்து வருகின்றனர். அவர்களில் பலர், வயதான காலத்தில் வீடு திரும்பும் நோக்கத்துடன் தற்காலிகக் குடியிருப்பாளர்களாக வந்தனர்.  
இருப்பினும், அவர்களில் சிலர் பொருளாதார அடிப்படையில் இப்பகுதியில் நிரந்தரமாகத் தங்கி விட்டனர். தெற்கு சீனாவில் அவர்களின் சொந்த மாநிலங்களிலிருந்து ஒப்பந்த அடிப்படையில் தொழிலாளர்கள் பணி அமர்த்தப்பட்ட குடியேற்றவிய காலத்தில், சீனர்களின் மக்கள் தொகையும் வேகமாக வளர்ச்சி பெற்றது.
# இந்தோனேசிய சீனர்கள்

## பொது

இடச்சு காலனித்துவம் தொடங்கியதிலிருந்து இந்தோனேசிய சீனர்களுக்கு எதிரான பாகுபாடுகள் தொடங்கின. அந்தப் பாகுபாடுகளைச் சரிசெய்ய, 1998-ஆம் ஆண்டு முதல் அரசாங்கக் கொள்கைகள் வழியாக முயற்சிகள் நடைபெற்று வருகின்றன.
# இந்தோனேசிய சீனர்கள்

## வரலாறு

1950-களில், இந்தோனேசிய பூர்வீக வணிகர்கள், சீனர்களுடன் போட்டித் தன்மையுடன் செயல்பட முடியாது என்று உணர்ந்தார்கள். அதனால் இந்தோனேசிய சீனர்கள் மீதான வெறுப்பும் அதிகரிக்கத் தொடங்கியது.  
பனிப்போரின் போது அமெரிக்காவின் ஆதரவுடன், சுகார்த்தோ அரசாங்கத்தின் கீழ், "பொதுவுடைமை எதிர்ப்பு" என்ற பெயரில் சீன இனத்தவர்களுக்கு எதிராகத் திட்டமிட்ட படுகொலைகள் நடந்தன. பின்னர், சீன இனத்தைச் சேர்ந்தவர்களுக்குச் சொந்தமான குழுமங்கள் ஊழல் நிறைந்தவை என்ற கருத்தை அரசாங்கமும் பரப்பியது.  
1997-ஆம் ஆண்டு ஆசிய நிதி நெருக்கடி இந்தோனேசியாவில் சீன வணிக நடவடிக்கைகளை கடுமையாக சீர்குலைத்தது. இருப்பினும், அரசாங்கக் கொள்கை மற்றும் அரசாங்கச் சட்டச் சீர்திருத்தங்கள்; இந்தோனேசிய சீனர்கள் மீதான பெரும்பாலான அரசியல், சமூகக் கட்டுப்பாடுகளை நீக்கியது.
# இந்தோனேசிய சீனர்கள்

## வரலாறு

### அமைப்பு

உள்ளூர் சீனர் சமூகம் மற்றும் கலாசாரத்தின் வளர்ச்சி என்பது மூன்று கூறுகளை அடிப்படையாகக் கொண்டது. அவை: குல சங்கங்கள், இன ஊடகங்கள் மற்றும் சீன மொழி பள்ளிகள்.  
அந்தக் கூறுகள், சீனாவின் சிங் அரசமரபின் சீன தேசியவாதக் காலத்திலும், இரண்டாம் சீன-சப்பானியப் போர் காலத்திலும் செழித்தோங்கின. இருப்பினும், தேசியவாத உணர்வுகளின் நோக்கத்தில் ஏற்பட்ட கருத்து வேறுபாடுகள் சீன மக்களிடையே பிளவை ஏற்படுத்தின.  
ஒரு குழுவினர் சீனாவில் அரசியல் சீர்திருத்தங்களை ஆதரித்தனர். மற்ற குழுவினர் உள்ளூர் அரசியலில் மேம்பட்ட தகுதியைப் பெறுவதற்காக பாடுபட்டனர். அந்தத் தாக்கங்கள்தான் இந்தோனேசியாவிலும் பிரதிபலித்தன.
# இந்தோனேசிய சீனர்கள்

## இன்றைய நிலை

ஜாவாவின் சீன மக்கள் தொகை, இந்தோனேசியாவின் மொத்த சீன மக்கள்தொகையில் கிட்டத்தட்ட பாதியைக் கொண்டுள்ளது. இந்தோனேசிய சீனர்கள் பொதுவாக இந்தோனேசியாவின் பழங்குடி மக்களை விட நகரமயமாக்கப்பட்டவர்களாக உள்ளனர். ஆனாலும் குறிப்பிடத்தக்க கிராமப்புற வேளாண் துறைச் சமூகங்கள் இன்னும் நாடு முழுவதும் பரவலாக உள்ளன.  
தற்போது இந்தோனேசிய சீனர்கள் இடையே கருவுறுதல் விழுக்காடு குறைந்து வருகிறது. இருப்பினும் அதுவே மக்கள்தொகை அமைப்பில் மேல்நோக்கிய மாற்றத்திற்கும் வழிவகுத்துள்ளன.  
அந்த வகையில் சராசரி வயதும் அதிகரித்து வருகிறது. இந்தோனேசிய சீனர்களின் மக்கள் தொகை குறைவதற்கு, அவர்களில் சிலர் வெளிநாடுகளில் நிரந்தரமாகக் குடியேறுவதும் ஒரு காரணமாக உள்ளது.  
சீன மக்கள் குடியரசிற்கு திரும்பிச் செல்லும் திட்டங்களில் இந்தோனேசிய சீனர்கள் சிலர் பங்கேற்றுள்ளனர்; மேலும் சிலர் சீன எதிர்ப்பு உணர்வுகளில் இருந்து தப்பிக்க அண்டை நாடுகளான சிங்கப்பூர், தைவான் மற்றும் மேற்கத்திய நாடுகளுக்கு குடிபெயர்கின்றனர்.  
அவ்வாறு வெளிநாடுகளுக்கு குடிபெயர்ந்தர்கள்; பெரும்பாலும் இந்தோனேசிய சீனர்கள் எனும் அடையாளத்துடன் வாழ்கின்றனர் என்பது குறிப்பிடத்தக்கது.
# நீட்டா தேவி

**நீட்டா தேவி** (*Neeta Devi*) இந்தியாவின் இமாச்சலப் பிரதேசத்தைச் சேர்ந்த கோ கோ வீராங்கனையாவார். இவர் இந்திய மகளிர் தேசிய கோ கோ அணியின் தாக்குதல் வீராங்கனையாக விளையாடுகிறார். 2025 ஆம் ஆண்டு சனவரி மாதத்தில் புதுதில்லியில் நடைபெற்ற தொடக்க கோ கோ உலகக் கோப்பையை வென்ற இந்திய மகளிர் அணியில் ஒரு பகுதியாக இருந்தார்.
# நீட்டா தேவி

## ஆரம்பகால வாழ்க்கை மற்றும் கல்வி

தேவி இமாச்சலப் பிரதேசத்தின் குலு மாவட்டத்தில் உள்ள கராகல் பள்ளத்தாக்கைச் சேர்ந்தவர். அவர் தனது பள்ளிப்படிப்பை கராகலில் உள்ள அரசு மூத்த மேல்நிலைப் பள்ளியில் முடித்தார், அங்கு கோ கோ விளையாடத் தொடங்கினார். 2014ஆம் ஆண்டுக்குள் அவர் தேசிய அளவிலான போட்டிகளில் பங்கேற்கத் தொடங்கினார், மேலும் 13 முறை தேசிய நிகழ்வுகளில் பங்கேற்றார். தனது பள்ளியின் உடற்கல்வி இயக்குநர் தேவ் சந்த் தாக்கூரிடமிருந்து விளையாட்டு அடிப்படைகளை கற்றுக்கொண்டார். இந்திய அணி குழு கட்டங்களில் தென் கொரியா, ஈரான் மற்றும் மலேசியா அணிகளை வென்றது. காலிறுதிப் போட்டியில் வங்காள தேசத்தையும் ,அரையிறுதியில் தென்னாப்பிரிக்கா<nowiki/>வையும் தோற்கடித்தது. இந்திய அணியினர் இறுதிப் போட்டியில் நேபாளத்தை 78-40 என்ற புள்ளிகள் கணக்கில் தோற்கடித்தனர்.
# இலலிதா லஜ்மி

**இலலிதா லஜ்மி** (*Lalita Lajmi*) (17 அக்டோபர் 1932-13 பிப்ரவரி 2023) ஓர் இந்திய ஓவியர் ஆவார். இவர் இகலையை சுயமாகக் கற்றுக்கொண்டார். ஆனால் குழந்தையாக இருந்தபோது பாரம்பரிய நடனத்தை மிகவும் விரும்பினார். இவர் இந்தித் திரைப்பட இயக்குனரும், தயாரிப்பாளரும் மற்றும் நடிகருமான குரு தத்த்தின் சகோதரி ஆவார். 1994 ஆம் ஆண்டில், இலண்டனில் உள்ள நேரு மையத்தில் இந்திய உயர் ஆணையர் கோபாலகிருஷ்ண காந்தி ஏற்பாடு செய்த குரு தத் திரைப்பட விழாவிற்கு இவர் அழைக்கப்பட்டார். இவரது சகோதரர், சத்யஜித் ரே மற்றும் ராஜ் கபூர் தயாரித்த இந்தியத் திரைப்படங்களும் இவரது படைப்புகளில் தாக்கத்தை ஏற்படுத்தின.  
தனது குடும்பம் நடுத்தரமானது என்பதால் தன்னால் பாரம்பரிய நடன வகுப்புகளில் சேர முடியவில்லை என்று ஒரு நேர்காணலில் கூறினார். கொல்கத்தாவைச் சேர்ந்த வணிகக் கலைஞரான அவரது மாமா பி. பி. பெனகல், இவருக்கு ஒரு வண்ணப்பூச்சு பெட்டியை பரிசாக அளித்தார். அதைக் கொண்டு இலலிதா தீவிரமாக ஓவியம் வரையத் தொடங்கினார். பின்னர் இவர் கலைப் பள்ளியில் கற்பிக்கத் தொடங்கினார். அங்கே மாற்றுத் திறன் மற்றும் பின்தங்கிய குழந்தைகளுடன் பணியாற்றினார். இவரது முதல் ஓவியம் ஜெர்மன் கலை சேகரிப்பாளர் டாக்டர் ஹெய்ன்ஸ்மோடிடம் வெறும் 100 ரூபாய்க்கு விற்கப்பட்டது. அவர் அதற்கு ஈடாக ஜெர்மன் கலைஞர்களின் படைப்புகள் அல்லது சில புத்தகங்களை இலலிதாவிற்குக் கொடுத்தார்.  
இவர், தனது ஓவியங்களில் பெண்களை உறுதியானவர்களாகவும் ஆக்ரோஷமானவர்களாகவும் வரைந்தார். காளி மற்றும் துர்க்கை ஆகிய கடவுள்களின் உருவங்களையும் இவர் தனது படைப்புகளில் பயன்படுத்தினார். இவர் வரைந்த "தி ஃபேமிலி சீரிஸ்" என்ற ஓவியத் தொடர் மும்பையின் கெமோல்ட் கலைக்கூடத்தில் காட்சிக்கு வைக்கப்பட்டது.
# இலலிதா லஜ்மி

## சொந்த வாழ்க்கை

கார்வாரில் இருந்த இவரது பெற்றோர் பின்னர், பெங்களூருக்கு குடிபெயர்ந்தனர். இலஜ்மியின் தந்தை ஒரு கவிஞர் மற்றும் அவரது தாயார் ஒரு பன்மொழி எழுத்தாளர். இலலிதா போவானிபூரில் வளர்ந்தார்.
# இலலிதா லஜ்மி

## திருமணம்

இலலிதா கேப்டன் கோபி லஜ்மி என்பவரை மணந்தார். இவர்களுக்கு [[கல்பனா லஜ்மி] என்ற ஒரு மகள் பிறந்தார். இவர் இந்தித் திரைப்பட இயக்குனராக இருந்தார்.
# இலலிதா லஜ்மி

## தொழில் வாழ்க்கை

இவரது மாமா பி. பி. பெனகல் இவரது சிறுவயதில் இவரை ஓவியம் வரையச் செய்து அதை ஒரு ஓவியப்போட்டிக்கு அனுப்பி வைத்தார். அதில் இவருக்கு முதல் பரிசு கிடைத்தது. இதன் பின்னர் ஓவியம் வரைவதற்கான இவரது ஆர்வம் 1960 களில் வேகமாக வளர்ந்தது, அப்போதுதான் அவர் தீவிரமாக ஓவியம் வரையத் தொடங்கினார்.
# இலலிதா லஜ்மி

## காட்சிப் படுத்துதல்

இவரது முதல் கண்காட்சி மும்பையில் உள்ளஜஹாங்கீர் கலைக்கூடத்தில் குழு கண்காட்சியாக நடந்தது. பின்னர், இதே இடத்தில் 1961 ஆம் ஆண்டில், இலலிதா தனது முதல் தனி கண்காட்சியையும் நடத்தினார். இரண்டு தசாப்தங்களுக்கும் மேலாக கேம்பியன் பள்ளி மற்றும் கான்வென்ட் ஆஃப் ஜீசஸ் அண்ட் மேரியில் கற்பித்த இலலிதா, பின்னர் தனது கலை முதுகலை பட்டப்படிப்பை முடிக்க ஜே. ஜே. கலைப்பள்ளியில் சேர்ந்தார். இலலிதா லஜ்மியின் படைப்புகள் புது தில்லி, தேசிய நவீன கலைக்கூடம் மற்றும் சத்ரபதி சிவாஜி மகாராஜ் வாஸ்து சங்கராலயம் மற்றும் பிரித்தானிய அருங்காட்சியகம் ஆகியவற்றில் சேகரிக்கப்பட்டுள்ளன.
# இலலிதா லஜ்மி

## இறப்பு

இலலிதா லஜ்மி தனது 90வது வயதில் 2023 பிப்ரவரி 13 அன்று இறந்தார்.
# அனுச்சா இயங்கு

**அனுச்சா இயங்கு** (*Anuja Jung*) இந்தியாவைச் சேர்ந்த குறிபார்த்து துப்பாக்கி சுடும் விளையாட்டு வீராங்கனையாவார். புது தில்லியைச் சேர்ந்த இவர் 1971 ஆம் ஆண்டு ஆகத்து மாதம் 6 ஆம் தேதியன்று பிறந்தார்.
# அனுச்சா இயங்கு

## தொழில்

2006 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், மகளிர் 50 மீட்டர் சுழல் துப்பாக்கி 3 நிலையில் 670.7 புள்ளிகளுடன் தங்கப் பதக்கத்தையும், மகளிர் 50 மீட்டர் சுழல் துப்பாக்கி 3 (சோடி) நிலையில் அஞ்சலி பகவத்துடன் இணைந்து 1142 புள்ளிகள் பெற்று வெள்ளிப் பதக்கத்தையும் வென்றார்.
# அனுச்சா இயங்கு

## தனிப்பட்ட வாழ்க்கை

இந்தியாவைச் சேர்ந்த துப்பாக்கி சுடும் விளையாட்டு வீரரான சமரேசு இயங்கை இவர் திருமணம் செய்து கொண்டார்.
# தனுச்சா கன்வர்

**தனுச்சா கன்வர்** (Tanuja Kanwar) இந்தியாவைச் சேர்ந்த ஒரு துடுப்பாட்ட வீராங்கனையாவார். 1998 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். தற்போது இரயில்வே மற்றும் குசராத்து செயண்ட்சு அணிகளுக்காக இவர் விளையாடுகிறார். இடது கை பந்து வீச்சாளராக தனுச்சா விளையாடுகிறார். 2024 ஆம் ஆண்டில் இந்தியாவுக்காக பன்னாட்டு அளவில் அறிமுகமானார்.
# தனுச்சா கன்வர்

## உள்நாட்டுப் போட்டிகள்

பிப்ரவரி 2024 ஆம் ஆண்டு பிப்ரவரி மாதத்தில் பெண்கள் பிரீமியர் லீக் போட்டியில் விளையாட விளையாட குசராத்து செயண்ட்சு அணிக்காக 50 லட்சம் ரூபாய்க்கு ஏலமெடுக்கப்பட்டு தனுச்சா ஒப்பந்தம் செய்யப்பட்டார். தனது முதல் பெண்கள் பிரிமீயர் லீக் போட்டியில் மும்பை இந்தியன்சுக்கு எதிராக 2023 ஆம் ஆண்டு மார்ச்சு மாதம் 4 ஆம் தேதியன்று விளையாடினார். 2023 ஆம் ஆண்டு நடைபெற்ற பெண்கள் பிரிமீயர் லீக் போட்டியில் எட்டு போட்டிகளில் விளையாடினார். அப்போட்டியில் இவர் 8.85 என்ற பந்துவீச்சு சிக்கன விகிதத்தில் ஐந்து எதிரணி இலக்குகளை வீழ்த்தினார். 2024 பெண்கள் பிரிமீயர் லீக் போட்டியில் 8 ஆட்டங்களில் இருந்து 10 எதிரணி இலக்குகளை 7.13 என்ற பந்துவீச்சு சிக்கன விகிதத்தில் எடுத்தார். தனுச்சா கன்வர் தனது இருபது20 பன்னாட்டுப் போட்டியில் ஐக்கிய அரபு அமீரகத்திற்கு எதிராக, 2024 ஆம் ஆண்டு சூலை மாதம் 21 ஆம் தேதியன்று அறிமுகமானார். 2024 ஆம் ஆண்டு திசம்பர் மாதம் 27 ஆம் தேதியன்று மேற்கிந்தியத் தீவுகளுக்கு எதிராக தனது ஒருநாள் பன்னாட்டுப் போட்டியில் அறிமுகமானார்.
# அனைதா சராப் அதஜானியா

## இளமை வாழ்க்கை.

அதஜானியா மும்பையில் ஒரு பார்சி குடும்பத்தில் பிறந்தார்.
# அனைதா சராப் அதஜானியா

## தொழில் வாழ்க்கை

1996 ஆம் ஆண்டில் இது அலங்காரம் மற்றும் அழகு உள்ளடக்கம், சமூகம் மற்றும் வாழ்க்கை முறை ஆகியவற்றின் கலவையை வழங்கும் இந்தியாவில் தொடங்கப்பட்ட *எல்லே* இதழில் உதவி ஆசிரியராக தனது வாழ்க்கையைத் தொடங்கினார். பின்னர், *வோக் இந்தியா* என்ற இதழின் ஆடை வடிவமைப்புப் பிரிவின் இயக்குநராக ஆவதற்கு முன்பு, பாரிசிலிருந்து வரும் *எல் 'அஃபிசியல் இந்தியா* என்ற பிரான்சிய மொழி யில் வெளியாகும் இதழுடன் பணியாற்றினார்.  
அதஜானியா, *ஸ்டைல் செல்* என்ற நிறுவனத்தின் உரிமையாளராகவும் உள்ளார்.  
தூம் 2, *பீயிங் சைரஸ்*, *எவ்ரீடீ சேஸ் ஐ ஆம் ஃபைன்*, *லவ் ஆஜ் கல்* மற்றும் *காக்டெய்ல்* உள்ளிட்ட பல பாலிவுட் படங்களில் தனது வடிவமைப்பு பணிகளுக்காக அறியப்படுகிறார்.*தூம்* தொடரின் மூன்று படங்களுக்கும் இவர் குறிப்பிடத்தக்க வகையில் ஆடை வடிவமைப்பினை செய்துள்ளார், தூம் (2004) இல் தொடங்கி ஜான் ஆபிரகாம் மற்றும் ஈஷா தியோலின் தோற்றத்திற்காகப் பணிபுரிந்தார்.அதைத் தொடர்ந்து தூம் 2 (2006) படத்தில் ஐஸ்வர்யா ராய், கிருத்திக் ரோஷன் மற்றும் பிபாசா பாசு ஆகியோருடன் பணியாற்றினார். மேலும் தொடர்ச்சியான தூம் 3 படத்தில், இவர் கத்ரீனா கைஃப்புக்கு ஆடை வடிவமைப்பில் உதவினார்.  
இவரது வடிவமைப்புகள் *வோக்*, *'எல் 'அபிசியல்*, *எல்லே* மற்றும் *ரோலிங் ஸ்டோன்* உள்ளிட்ட பத்திரிகைகளிலும் இடம்பெற்றுள்ளன. செராப் தற்போது நடிகை தீபிகா படுகோனேவிற்கு அவரது அனைத்து நிகழ்வுகளுக்கும் பிரத்தியேகமாக வடிவமைக்கிறார்.
# அனைதா சராப் அதஜானியா

## நடிப்பு

இது தவிர, தில்வாலே துல்ஹானியா லே ஜாயங்கே (1995) போன்ற படங்களில் இவர் நடித்துள்ளார். அதில் இவர் இலண்டனில் சிம்ரனின் (கஜோல்) தோழி சீனாவாக நடித்திருந்தார். கல் ஹோ நா ஹோ (2003) படத்தில் ரோகித்தின் (சைஃப் அலி கான்) நண்பரான கீதாவாக நடித்தார்.
# அனைதா சராப் அதஜானியா

## சொந்த வாழ்க்கை

*பீயிங் சைரஸ்* (2006) மற்றும் *காக்டெய்ல்* (2012) ஆகிய திரைப்படங்களை இயக்கிய இந்தியத் திரைப்பட இயக்குனரும் திரைக்கதை ஆசிரியருமான ஹோமி அதஜானியாவை 2002 இல் மணந்தார். இவர்களுக்கு இரண்டு மகன்கள் உள்ளனர். இவர் செரேசட் செராப்பின் சகோதரி ஆவார்.  
இவரது சகோதரி செரேசட் செராப் ஒரு யூடியூப் நடத்தி வருகிறார். அவர் 2016 இல் நடிகர் வைபவ் தல்வாரை மணந்தார்.
# அரரியா

**அரரியா** (*Araria*), வட இந்தியாவின் பீகார் மாநிலத்தின் வடகிழக்கில், நேபாளம் நாட்டின் எல்லையை ஒட்டி அமைந்த அரரியா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடகிழக்கில் 322.கிலோ மீட்டர் தொலைவிலும்; பூர்ணியாவிற்கு வடக்கில் 45.9 கிலோ மீட்டர் தொலைவிலும் உள்ளது. இதன் தெற்கில் பூர்ணியா மற்றும் மதேபுரா நகரங்களும், வடக்கில் கிசன்கஞ்சு நகரமும் உள்ளது.
கோசி ஆறு அரரியா நகரம் வழியாகப் பாய்கிறது.
# அரரியா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 29 வார்டுகளும், 15,248 குடியிருப்புகளும் கொண்ட அரரியா நகரத்தின் மக்கள் தொகை 79,021 ஆகும். அதில் 42,136 ஆண்கள் மற்றும் 36,885 பெண்கள் உள்ளனர். பாலின விகிதம் 1000 ஆண்களுக்கு 875 பெண்கள் வீதம் உள்ளனர். சராசரி எழுத்தறிவு 72.40% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.55 % மற்றும் 0.35 % வீதம் உள்ளனர். இந்நகரத்தில் இந்து சமயத்தினர் 59.05%, இசுலாமியர் 40.11%, சமணர்கள் 0.59% மற்றும் பிற சமயத்தினர் 0.24% வீதம் உள்ளனர்.
# அரரியா

## போக்குவரத்து

### தொடருந்து நிலையம்

அராரியா கோர்ட் இரயில் நிலையம்பூர்ணியா, கொல்கத்தா, பட்னா, அலகாபாத், கான்பூர், தில்லி போன்ற நகரங்களுடன் இணைக்கிறது.
# பல்டன் சட்டமன்றத் தொகுதி

**பல்டன் சட்டமன்றத் தொகுதி** (Phaltan Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மாவட்டத்தில் அமைந்துள்ளது. இது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பல்டன் சட்டமன்றத் தொகுதி

## சட்டமன்ற உறுப்பினர்கள்

| 1952 | மலேச்சிராசே நாயக் நிம்பல்கர் | இந்திய தேசிய காங்கிரசு</br> |
| --- | --- | --- |
| கணபத்ராவ் தபசே |  |  |
| 1957 | அரிபாவ் நிம்பல்கர் | இந்தியப் பொதுவுடைமைக் கட்சி</br> |
| சதாசிவராவ் பாண்டிசோட் | பட்டியல் சாதியினர் கூட்டமைப்பு |  |
| 1962 | மலேச்சிராசே நாயக் நிம்பல்கர் | இந்திய தேசிய காங்கிரசு</br> |
| 1967 | கிருசுணசந்திர பாய்ட் |  |
| 1972 |  |  |
| 1978 | விசயசிங்நாயக் நிம்பல்கர் | ஜனதா கட்சி |
| 1980 | சூர்யாஜிராவ் கடம் | இந்திய தேசிய காங்கிரசு (அ) |
| 1985 | சுயேச்சை |  |
| 1990 | இந்திய தேசிய காங்கிரசு</br> |  |
| 1995 | ராம்ராசே நாயக் நிம்பல்கர் | சுயேச்சை |
| 1999 | தேசியவாத காங்கிரசு கட்சி</br> |  |
| 2004 |  |  |
| 2009 | தீபக் சவான் |  |
| 2014 |  |  |
| 2019 |  |  |
| 2024 | சச்சின் பாட்டீல் | } |
# ரேவதி காமத்

**ரேவதி எஸ். காமத்** (*Revathi S. Kamath*) (1955-2020) தில்லியைத் தளமாகக் கொண்ட ஒரு இந்தியக் கட்டடக் கலைஞரும் மற்றும் திட்ட வரைவாளரும் ஆவார். இந்தியாவில் மண் கட்டடக்கலையின் முன்னோடியாக உள்ளார். இது தவிர, இந்தியாவின் மிக உயரமான எஃகு கட்டமைப்பை உருவாக்கிய பெருமையும் இவருக்கு உண்டு.
# ரேவதி காமத்

## இளமை வாழ்க்கை

ரேவதி காமத் ஒடிசாவின் புவனேசுவரத்தில் ஒரு தமிழ் பிராமணக் குடும்பத்தில் பிறந்தார். தனது ஆரம்ப ஆண்டுகளை பெங்களூர் மற்றும் மகாநதி ஆற்றின் குறுக்கே உள்ள பழங்குடிப் பகுதிகளில் கழித்தார். அங்கு இவரது தந்தை, பொறியாளராக ஈராக்குது அணையில் பணிபுரிந்தார். இங்கு பணிபுரிந்த ஆரம்ப ஆண்டுகள் இயற்கை, மக்கள் மற்றும் வாழ்க்கையின் தாளங்களைப் பற்றிய இவரது புரிதலில் ஆழமான தாக்கத்தை ஏற்படுத்தின.
# ரேவதி காமத்

## கல்வி

ரேவதி கட்டடக்கலையில் இளங்கலை பட்டம் பெற்றார் (1977). நகர்ப்புற மற்றும் பிராந்திய திட்டமிடல் (1981) துறையில் முதுகலை பட்டத்தை தில்லியின் இந்தியக் கட்டடக்கலை பள்ளியில் முடித்தார். பிறகு, இவர் இசுடெய்ன், தோஷி மற்றும் பல்லா ஆகியோருடன் ஒரு வருடம் பணியாற்றினார், பின்னர் புதுதில்லியில் ரஸிக் இன்டர்நேஷனல், கட்டடக் கலைஞர்கள் மற்றும் தளபாட வடிவமைப்பாளர்களுடன் பணியாற்றினார். 1979 ஆம் ஆண்டில், வசந்த் காமத், ரோமி கோஸ்லா மற்றும் நரேந்திர டெங்லே ஆகியோருக்கு இடையிலான கூட்டு நிறுவனமான தி ஜிஆர்யுபி (கிராமப்புற மற்றும் நகர்ப்புற திட்டமிடலுக்கான குழு) உடன் இவர் பணியாற்றத் தொடங்கினார். 1981 ஆம் ஆண்டில் தேசிய நகர்ப்புற விவகார நிறுவனத்திலும் பணியாற்றியுள்ளார். புதுதில்லியில் உள்ள இந்தியக் கட்டடக்கலைப் பள்ளியில் வருகைதரும் ஆசிரியராகவும் (1984–87) மற்றும் உதவி பேராசிரியராகவும் (1987–91) பணிபுரிந்தார்.
# ரேவதி காமத்

## கட்டடக்கலை பணி

1981 ஆம் ஆண்டில், வசந்த் காமத்துடன் இணைந்து "ரேவதி மற்றும் வசந்த் காமத்" என்ற நிறுவனத்தைத் தொடங்கினார். இது பின்னர் "காமத் டிசைன் ஸ்டுடியோ-கட்டடக்கலை, திட்டமிடல் மற்றும் சுற்றுச்சூழல்" (2005) என்று பெயரிடப்பட்டது. இந்த நிறுவனம் பல்வேறு சமூக, பொருளாதார மற்றும் புவியியல் சூழல்களில் பல்வேறு வகையான திட்டங்களை கையாண்டுள்ளது. தில்லியின் ஷாதிப்பூர் டிப்போவுக்கு அருகிலுள்ள குடிசைப்பகுதிவாசிகளின் மறுவாழ்வுக்கான ஆனந்த்கிராம் திட்டம் 1983 ஆம் ஆண்டின் தொடக்கத்தில் தொடங்கப்பட்ட ஒன்றாகும். மறுவளர்ச்சிக்கான "வளர்ந்து வரும் வீடு" என்ற கருத்தை உருவாக்குவதற்கான அவரது உணர்திறன் மிக்க முயற்சிகளுக்காக ரேவதி காமத் குறிப்பிடத்தக்கவர். தனிப்பட்ட தேவைகளைப் புரிந்துகொள்வதற்கும், அவர்களுக்கு முதல் வீட்டை வழங்குவதற்கும் இவர் 350 குடும்பங்களுடன் ஆலோசனை நடத்தினார்.  
இவரது, தில்லியில் உள்ள அக்சய் பிரதிஷ்டன் பள்ளி, மகேஷ்வரில் உள்ள சமூக மையம் மற்றும் தில்லியின் ஹவுஸ் காஸில் உள்ள நளின் தோமர் ஹவுஸ் மூன்று திட்டங்கள் அகா கான் விருதுக்கு பரிந்துரைக்கப்பட்டுள்ளன.  
1986 ஆம் ஆண்டில் பாரிசில் நடந்த இந்திய விழாவுக்கான "இந்தியாவின் பாரம்பரிய கட்டிடக்கலை" என்ற கண்காட்சியில் ரேவதி பங்களித்துள்ளார். நித்திய காந்தி பல்லூடக அருங்காட்சியகத்திற்கான வடிவமைப்பு குழுவில் பங்களிப்பாளராகவும் இருந்தார். 2003 ஆம் ஆண்டில் இந்திய தன்னார்வ சுகாதார சங்கம் என்ற அமைப்பிற்கன "கைவினை: சமூக மாற்றத்திற்கான ஒரு கருவி" என்ற கண்காட்சியின் இணைக் கண்காணிப்பாளராகவும் வடிவமைப்பாளராகவும் இருந்தார். போபாலிலுள்ள பழங்குடி அருங்காட்சியகம், போபால், தில்லியில் உள்ள ஞான மையம், விழிப்புணர்வு வளர்ச்சிக்கான ஆராய்ச்சி மையம், ஜீவா ஆரோக்கிய மையம் மற்றும் யோகா அறிவியலுக்கான ஜீவா பல்கலைக்கழகம் ஆகியவற்றிலும் பணியாற்றினார்.
# ரேவதி காமத்

## விருதுகளும் கௌரவங்களும்

- ரேவதி காமத், கலை, கட்டடக்கலை மற்றும் வடிவமைப்பில் உலக பெண்கள் -2018 இல் நிலைத்தன்மை விருதைப் பெற்றார்.
- ரேவதி காமத் மதிப்புமிக்க அகா கான் விருதையும் பெற்றுள்ளார்.
# ரேவதி காமத்

## இதனையும் காண்க

- பிரவீணா மேத்தா
- சீலா படேல்
# மீனா குமாரி (துப்பாக்கி சுடுதல்)

**மீனா குமாரி** (*Meena Kumari (sport shooter*) இந்தியாவைச் சேர்ந்த துப்பாக்கி சுடும் வீராங்கனையாவார். இமாச்சலப் பிரதேச மாநிலத்தின் பிலாசுபூர் மாவட்டத்தைச் சேர்ந்த இவர் 1983 ஆம் ஆண்டு சூலை 17 ஆம் தேதியன்று பிறந்தார்.  
2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் தேச்சசுவினி சாவந்துடன் இணைந்து வெண்கலப் பதக்கம் வென்றார். ஒரு புள்ளி வித்தியாசத்தில் தோல்வியடைந்து இவர்கள் வெண்கலப் பதக்கத்தை வென்றனர்.  
2014 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், பாரி பட்டன் துப்பாக்கி சுடும் மையத்தில் நடந்த பெண்களுக்கான 50 மீட்டர் குப்புரப் படுத்து சுடும் சுழல் துப்பாக்கி இறுதிப் போட்டியில் மீனா 615.3 புள்ளிகளுடன் ஆறாவது இடத்தைப் பிடித்தார். 2010 ஆம் ஆண்டு குவாங்சோவில் நடைபெற்ற ஆசிய விளையாட்டுப் போட்டிகளில் 586 புள்ளிகளுடன் நான்காவது இடத்தைப் பிடித்தார்.
# பழங்குடி அருங்காட்சியகம், போபால்

**போபாலின் பழங்குடி அருங்காட்சியகம்** (*Tribal Museum of Bhopal*) அல்லது மத்தியப் பிரதேச பழங்குடி கலை அருங்காட்சியகமானது இந்திய மாநிலமான மத்தியப் பிரதேசத்திலுள்ள இந்திரா காந்தி ராட்டிரிய மானவ் சங்கராலயாவிற்கு அருகில் அமைந்துள்ளது. இது பழங்குடி மக்களின் வாழ்க்கை அம்சங்கள், பூர்வீக அறிவு அமைப்புகள் மற்றும் அழகியல் ஆகியவற்றிற்காக அர்ப்பணிக்கப்பட்ட ஒரு அருங்காட்சியகமாகும்.
# பழங்குடி அருங்காட்சியகம், போபால்

## அறிமுகம்

இந்தியக் கட்டடக் கலைஞர் ரேவதி காமத் இந்தப் பழங்குடி அருங்காட்சியகத்தை வடிவமைத்தார். இது ஜூன் 6,2013 அன்று அப்போதைய இந்தியக் குடியரசுத் தலைவர் பிரணாப் முகர்ஜியால் திறந்து வைக்கப்பட்டது. இந்த அருங்காட்சியகம் மத்தியப் பிரதேசத்தின் கோண்டு, பில், பாரியா, சகாரியா, கோர்கு, கோல் மற்றும் பைகா போன்ற பல்வேறு பழங்குடியினரின் பாரம்பரிய கலை, கைவினை மற்றும் கலாச்சாரத்தை வெளிப்படுத்தும் ஆறு வெவ்வேறு கருப்பொருள் காட்சியகங்களாக பிரிக்கப்பட்டுள்ளது. ஜூன் 2022 நிலவரப்படி, அருங்காட்சியகம் அதன் பார்வையாளர்களுக்கு அதன் கண்காட்சிகள் மற்றும் விளக்கக்காட்சிகளை மெய்நிகர் முறையில் அணுக ஒரு தனித்துவமான வாய்ப்பை வழங்குகிறது. எண்ணிம முறை சுற்றுப்பயணம் அருங்காட்சியகத்தின் மேல் மற்றும் கீழ் நிலை, வாழ்க்கை முறை புகைப்படங்கள், பழங்குடி ஆன்மீக உலகம், சத்தீஸ்கர் புகைப்படங்கள், அவாஸ் (பழங்குடி வீட்டுவசதி) லிகந்திரா (ஓவிய கண்காட்சி மற்றும் நூலகம்) ரக்கு (குழந்தைகள் புகைப்படங்கள்) மற்றும் சின்ஹாரி (அருங்காட்சியகம் கடை) என பத்து பகுதிகளாக வகைப்படுத்தப்பட்டுள்ளது. பன்னாட்டு அருங்காட்சியக நாளான 2023 மே 18 அன்று, மத்தியப் பிரதேச சுற்றுலா வாரியம் "மாநிலத்தின் வளமான பாரம்பரியம் மற்றும் கலாச்சாரத்தைப் பற்றி சுற்றுலாப் பயணிகள் அறிய உதவும் வகையில் கியூஆர் கோடு அடிப்படையிலான ஒலி வழிகாட்டியை" அறிமுகப்படுத்தியது. இந்த எண்ணிம முயற்சி "மாநிலத்தின் வரலாற்றை தொழில்நுட்பத்துடன் இணைக்கிறது. மேலும், ஒலி வழிகாட்டியின் தகவல்கள் இந்தி மற்றும் ஆங்கிலம் ஆகிய இரு மொழிகளிலும் கிடைக்கும்". வேறுபாடுகள் இருந்தபோதிலும், இப்பகுதியில் காணப்படும் பழங்குடியினரிடையே எவ்வாறு பொதுவான அம்சங்கள் உள்ளன என்பதை விளக்குவதே இதன் முக்கிய யோசனையாகும். பழங்குடி அருங்காட்சியகத்தின் கண்காணிப்பாளரான அசோக் மிஸ்ரா "அவர்களிடையே ஒரு அடிப்படை கலாச்சார ஒற்றுமை உள்ளது. பல வழிகளில், அவை ஒன்றோடொன்று இணைக்கப்பட்டதாகத் தெரிகிறது, அவை பொதுவான வேர்களைக் கொண்டிருப்பது போல் தெரிகிறது. இதைத்தான் நாங்கள் முன்னிலைப்படுத்த முன்மொழிகிறோம்" எனக் கூறுகிறார்.  
இந்த அருங்காட்சியகத்திற்கு வருடத்திற்கு சுமார் 71,000 பார்வையாளர்கள் (66,000 இந்தியர்கள்- 5,000 வெளிநாட்டவர்கள்) வருகை தருகின்றனர்.
# பழங்குடி அருங்காட்சியகம், போபால்

## முக்கிய காட்சியகங்கள்

இங்கு ஆறு காட்சியகங்கள் பழங்குடி வாழ்க்கையின் பல்வேறு அம்சங்களைக் காட்டுகின்றன.  
1. **ஜீவன் ஷைலி:** மண், மூங்கில், சாணம், வைக்கோல் மற்றும் புல் ஆகியவற்றால் ஆன கோண்டு மக்களின் உருவம், கோர்கு, பில் மற்றும் சகாரியா பழங்குடியினரின் பாரம்பரிய வீடுகளின் தொகுப்பு, விவசாயக் கருவிகள், அவர்கள் பயன்படுத்தும் மண் பாத்திரங்கள் போன்ற அத்தியாவசியங்களையும் சித்தரிக்கிறது. வரலாற்று ரீதியாக இத்தகைய பழங்குடிச் சமூகங்கள் இயற்கை வளங்களைச் சுற்றி தங்கள் வாழ்க்கையை எவ்வாறு கட்டியெழுப்பியுள்ளன என்பதைப் புரிந்துகொள்ள இந்தக் கட்டமைப்புகள் உதவுகின்றன.
1. **சமசுகிருத வைவித்யா:** பழங்குடிச் சமூகங்களின் திருமணங்கள் மற்றும் திருவிழாக்கள் போன்ற பல்வேறு பாரம்பரியங்களை வெளிப்படுத்தும் கலாச்சார ரீதியாக மாறுபட்ட கண்காட்சிகள்.
1. **கலபோத்:** பழங்குடி வாழ்க்கை முறையின் வெளிப்பாடு கலை வடிவில்
1. தேவ்லோக்: பூமி, மலைகள், ஆறுகள் போன்றவற்றை வழிபடும் பழக்கவழக்கங்களுடன் தொடர்புடைய பல்வேறு கட்டுக்கதைகளையும் நம்பிக்கைகளையும் வெளிப்படுத்தும் தெய்வங்களுக்கு அர்ப்பணிக்கப்பட்ட பாரம்பரிய பழங்குடி வீடுகளை இந்தப் பிரிவு கொண்டுள்ளது.
1. **சத்தீஸ்கர் திர்கா:** சத்தீஸ்கரின் பழங்குடிக் கலையை சித்தரிக்கிறது
1. **இராக்கு திர்கா:** பழங்குடிச் சமூகங்களைச் சேர்ந்த இளம் குழந்தைகள் விளையாடும் பாரம்பரிய விளையாட்டுகளைப் பற்றி அறிய இந்த கேலரி அனுமதிக்கிறது.
# பழங்குடி அருங்காட்சியகம், போபால்

## இதர அம்சங்கள்

அருங்காட்சியகத்திற்குள் ஒரு அரைவட்ட அரங்கம் உள்ளது. இது திட்டமிடப்பட்ட நாடகங்கள், இசை நிகழ்ச்சிகள் மற்றும் நாட்டுப்புற நடனங்களை வழங்குகிறது. கைவினைப் பொருட்கள் மற்றும் கலைப்பொருட்களுக்கான சில்லறை விற்பனை நிலையமும் இங்கு உள்ளது. இது சின்ஹாரி என்று அழைக்கப்படுகிறது. பழங்குடியினரின் வாழ்க்கை முறை குறித்து *சௌமாசா* என்ற ஒரு உள் இதழை இந்த அருங்காட்சியகம் வெளியிடுகிறது.
# காகித முறை வாக்கு

**காகித முறை வாக்கு** (*Paper Ballot Method*) அல்லது **வாக்குச் சீட்டு முறை** என்பது உலக நாடுகள் முழுவதும் ஆரம்பகாலத்தில் தேர்தல்களில் போட்டியிடும் வேட்பாளர்களை வாக்காளர்கள் தேர்ந்தெடுக்கப் பயன்படுத்தபட்ட வாக்குச் சீட்டு முறையே காகித முறை வாக்கு எனப்படுகிறது. ஆரம்பகாலங்களில் வாக்களிக்கும் சிறிய காகித பிரசுரத் துண்டு அல்லது சிறிய வாக்கு பந்து கொண்டு வாக்களிக்கப் பயன்படுத்தப்பட்டது.
# காகித முறை வாக்கு

## காகித வாக்களிப்பு முறை

- மேலும் இதன் முறையானது தேர்தல் அரசியல் முறைமையில் வாக்களிக்க வரும் வாக்காளர்கள் கையில் தேர்தலில் போட்டியிடும் பல வேட்பாளர்களின் கட்சிகளின் சின்னம் அச்சிடப்பட்ட ஒரு காகிதப் பிரசுரம் வழங்கப்படுகிறது.
- அந்த காகிதப் பிரசுரத்தில் உள்ள ஏதேனும் நாம் விரும்பும் ஒரு வேட்பாளரின் சின்னத்திற்கு நேராக முத்திரையிடும் நீல மையை (Rubber Stamp Ink) தொட்டு சுவசுத்திக்கா அச்சின் வடிவில் முத்திரையிட்டு வாக்கைப் பதிவு செய்த பிறகு அப்பிரசுர காகிதத்தை நான்காக மடித்து அருகில் வைக்கப்பட்டிருக்கும் வாக்குச் சீட்டுச் சேகரிப்பு பெட்டியின் உள்ளே செலுத்துவதே காகித முறை வாக்கு செலுத்தும் முறை எனப்படுகிறது.
- மேலும் இந்தக் காகித முறை வாக்கில் வாக்களிக்க வரும் வாக்காளர்கள் தனக்கு தரப்படும் காகித பிரசுரத்தில் ஒருவர் தான் விரும்பும் வேட்பாளரின் சின்னத்திற்கு நேராக முத்திரை நீல மையைத் தொட்டு முத்திரையிடும் போது அந்தப் பிரசுர காகிதத்தில் உள்ள நாம் தேர்வு செய்யப்பட்ட வேட்பாளரின் சின்னத்திற்கு மேலும் கீழுமாக உள்ள வேறு கட்சியின் வேட்பாளர் சின்னத்தில் முத்திரை சின்னமான சுவசுத்திக்கா அச்சு ஒரு மயிரிழை அளவு மாறிப் பதிந்தாலும் அது செல்லாத வாக்காக பிரிக்கப்பட்டு நீக்கப்படுகின்றது.
# காகித முறை வாக்கு

## பயன்பாடுகள்

- இவை ஆரம்பகாலத்தில் உலக நாடுகள் முழுவதும் உள்ள அரசியல் கட்சிகள் சனநாயக முறைப்படி தேர்தல் மூலம் மக்களால் தனது வேட்பாளர்களைத் தேர்ந்தெடுக்க தேர்தல் ஆணையத்தின் மூலம் அதிகாரப் பூர்வமாக அங்கிகரிக்கப்பட்டு பயன்படுத்தபட்டதே காகித முறை வாக்கு செலுத்தும் முறையாகும்.
- இவை 1980களுக்கு பின்னணியில் பல உலக நாடுகள் பொருளாதார முன்னேற்றத்தால் மின்னணு வாக்குப்பதிவு இயந்திரம் மூலம் நவீன முறையில் வாக்கு செலுத்தும் முறை வந்த பிறகு காகித முறை வாக்கு தவிர்க்கபட்டு வந்தது.
- மேலும் காகித முறை வாக்கு செலுத்தும் முறையில் எளிமையாக பல கள்ள வாக்குகள் செலுத்துதல் மற்றும் பதிவான வாக்குகளைப் பாதுகாக்கும் வாக்குப் பெட்டியை மாற்றுதல் போன்ற முறைகேடான விடயங்களால் முற்றிலுமாக காகித முறை வாக்கு செலுத்தும் முறையை கைவிட்டு அனைத்து நாடுகளிலும் மின்னணு வாக்குப்பதிவு இயந்திரம் முறையை பயன்படுத்தி வந்தனர்.
- ஆனால் தற்போது பெரும்பாலான முன்னேறிய பெரிய நாடுகளில் கூட மின்னணு வாக்குப்பதிவு இயந்திரம் மூலம் செலுத்துபடும் வாக்குகளில் பல நவீன முறையிலான முறைகேடுகள், தவறுகள் நடைபெறுவதால் அது அங்கு வாக்களிக்கும் வாக்காளர்களின் சனநாயக நம்பிக்கைக்கு எதிரான நிலையில் உள்ளதை கருத்தில் கொண்டு அந்நாட்டு அரசாங்கம் அதை தற்போது முழுமையாக தவிர்த்து விட்டு மீண்டும் பழைய **காகித முறை வாக்கு** செலுத்தும் முறையை கையாண்டு வருகின்றனர்.
- மேலும் தற்போது மின்னணு வாக்குப்பதிவு இயந்திரம் மூலம் வாக்களிக்கும் முறையானது கணிசமாக குறைந்து ஒரு சில நாடுகளில் மட்டுமே பயன்படுத்தி வருகின்றனர்.
# மாதா இராகமயீ

**மாதா இராகமயீ** (*Matta Ragamayee*)(பிறப்பு 1971) தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் 2023 தெலங்காணா சட்டமன்றத் தேர்தலில் இந்திய தேசிய காங்கிரசைப் பிரதிநிதித்தி சதுபள்ளி சட்டமன்றத் தொகுதியிலிருந்து தெலங்காணா சட்டப்பேரவை உறுப்பினராகத் தேர்ந்தெடுக்கப்பட்டுள்ளார். இவர் பிஆர்எஸ் வேட்பாளர் சாண்ட்ரா வெங்கட வீரையாவை 19,440 வாக்குகள் வித்தியாசத்தில் தோற்கடித்தார்.
# மாதா இராகமயீ

## தனிப்பட்ட வாழ்க்கை

இராகமயி 1997-ஆம் ஆண்டில் விஜயவாடாவில் உள்ள சித்தார்த்தா மருத்துவக் கல்லூரி தனது எம்பிபிஎஸ் முடித்தார். பின்னர் 2009-ஆம் ஆண்டில் கர்னூல் மருத்துவக் கல்லூரியில் காசநோய் மற்றும் மார்பு நோய்களில் பட்டயப்படிப்பினை முடித்தார். மட்டா தயானந்த் விஜய்யை மணந்து, நிலோத்பாலா, விராஜி மற்றும் விபாஞ்சி ஆகிய மூன்று குழந்தைகளைப் பெற்றெடுத்தார். 2014 முதல் அரசியலில் ஈடுபட்டு வருகிறார்.
# மாதா இராகமயீ

## அரசியல்

2014-ஆம் ஆண்டில் அரசியலில் சேர்ந்த இவர், ஒய். எஸ். ஆர். காங்கிரசு கட்சி சார்பில் போட்டியிடுவதற்காகத் தனது அரசு வேலையை ராஜினாமா செய்தார். தனது கணவருடன், மே 2016-இல் அப்போதைய டி. ஆர். எஸ். கட்சியில் சேர்ந்தார். மே 2023-இல், அவர் காங்கிரசில் சேர்ந்தார். பின்னர் சத்துப்பள்ளி தொகுதியில் போட்டியிட்டு வெற்றிபெற்றார்.
# லதா தாக்கூர்

**லதா தாக்கூர்** (*Lata Thakur*) இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டு ஆகத்து மாதம் 21 ஆம் தேதியன்று இவர் பிறந்தார். 1972 ஆம் ஆண்டு இமாச்சலப் பிரதேச சட்டப்பேரவையில் இலாகௌல் மற்றும் சுபீதி சட்டமன்றத் தொகுதி சட்டமன்ற உறுப்பினராக இருந்தார். இந்திய தேசிய காங்கிரசு கட்சியின் உறுப்பினராக அரசியலில் இயங்கினார். லதா தாக்கூர் இலாகௌல் மற்றும் சுபீதி சட்டமன்றத் தொகுதியின் முதல் பெண் சட்டமன்ற உறுப்பினராகவும், இமாச்சலப் பிரதேசம் முழுவதிலும் முதல் பெண் பழங்குடி சட்டமன்ற உறுப்பினராகவும் அறியப்படுகிறார்.
# லதா தாக்கூர்

## அரசியல் வாழ்க்கை

லதா தாக்கூர் ஒரு பட்டியல் பழங்குடி வேட்பாளராக இருந்தார் மற்றும் 1972 ஆம் ஆண்டு இலாகௌல் மற்றும் சுபீதி சட்டமன்றத் தொகுதியில் லோக் ராச்சு கட்சி வேட்பாளர் தாக்கூர் தேவி சிங் என்பவருக்கு எதிராக வெற்றி பெற்றார்.  
லதா தாகூரின் வேண்டுகோளின் பேரில், பிரதமர் இந்திரா காந்தி 1972 ஆம் ஆண்டு சூன் மாதத்தில் இலாகௌல் மற்றும் சுபீதி பள்ளத்தாக்குகளுக்கு வருகை தந்தார். 1974 ஆம் ஆண்டு சூன் மாதம் காந்தி மீண்டும் சுபீதிக்கு வருகை தந்தார். ஆனால் இந்த முறை இந்தோ-திபெத்திய எல்லைக்கு அருகிலுள்ள சும்டோவிற்கு மட்டுமே சென்றார். இருப்பினும் இந்த வருகை அங்கு காங்கிரசு கட்சி மற்றும் லதா தாக்கூர் ஆகியோரின் நிலையை மேலும் வலுப்படுத்தியது. லதா தாக்கூர், தொலைதூர சுபீதி பள்ளத்தாக்கின் அனைத்து உள்ளூர் மக்களுக்கும் குளிர்காலத்திற்கு மானிய விலையில் மற்றும் போக்குவரத்து கட்டணங்கள் இல்லாமல் எரிபொருள் விறகு வழங்குவதற்கான ஏற்பாட்டை கொண்டு வந்தார்.  
அதோடு, இமாச்சலப் பிரதேச இளைஞர் காங்கிரசு கமிட்டியின் தலைவராகவும் லதா தாக்கூர் பணியாற்றினார். இளைஞர் காங்கிரசு ஒருங்கிணைப்பாளராக, வளர்ச்சித் திட்டங்களின் வரைபடத்தில் இளைஞர்கள் ஈடுபட வேண்டும் என்று வாதிட்டார். மணாலியில் உள்ள இமயமலை புத்த சங்கத்தின் தலைவராகவும் பணியாற்றினார். லதா தாக்கூர் மற்றும் வித்யா சுடோக்சு ஆகியோர் யசுவந்த் சிங் பர்மரின் பாலியாண்ட்ரி இன் தி இமாலயாசு என்ற புத்தகத்தை விமர்சித்தனர், இந்த புத்தகம் மாநிலத்தின் பெண்களுக்கு எதிர்மறையான விளைவை ஏற்படுத்தக்கூடும் என்றும், பர்மர் இமாச்சல் பெண்களை நன்கு புரிந்து கொள்ளவில்லை என்றும் கூறினார்.  
2020 ஆம் ஆண்டு அக்டோபர் மாதத்தில் அடல் சுரங்கப்பாதை திறக்கப்பட்ட நேரத்தில், லாகால் பள்ளத்தாக்குக்கு ஆண்டு முழுவதும் சாலை இணைப்பை வழங்குவதற்காக ரோத்தங் கணவாய் கீழ் ஒரு சுரங்கப்பாதையை கட்டும் யோசனையைத் தொடங்குவதில் லதா தாக்கூர் முக்கியப் பங்கு வகித்ததாகக் கூறப்பட்டது. லதா தாக்கூர் சட்டமன்ற உறுப்பினராக இருந்த காலத்தில் பிரதமர் இலாகௌல் மற்றும் சுபீதி மாவட்டத்திற்கு வருகை செய்தபோது இந்திரா காந்தியுடன் இந்த தேவை குறித்து பேசியதாகவும், இந்த விவாதத்தால் தொடங்கப்பட்ட நிகழ்வுகளின் சங்கிலி பல தசாப்தங்களுக்குப் பிறகு அடல் சுரங்கப்பாதை வடிவில் நடைமுறைக்கு வந்ததாகவும் அறியப்படுகிறது.
# லதா தாக்கூர்

## தனிப்பட்ட வாழ்க்கை

லதா தாக்கூர் இலாகௌல் மற்றும் சுபீதி மாவட்டத்தின் இலாகௌல் தெக்சில் உள்ள இயெமூர் கிராமத்தைச் சேர்ந்தவர் ஆவார்.
# லதா தாக்கூர்

## தனிப்பட்ட வாழ்க்கை

### திருமணம்

இவர் கெமூரைச் சேர்ந்த நிகால் சந்து தாக்கூரை மணந்தார். நிகால் சந்து ஓர் உள்ளூர் பிரபுத்துவ குடும்பத்தைச் சேர்ந்தவராவார். இவரது மூதாதையர்கள் பதினேழாம் நூற்றாண்டிலிருந்து இலாகௌவில் உள்ள கொலோங்கின் முக்கியத்தவர்களாக இருந்தனர். நிகால் சந்து மகாவீர் சக்கரா விருது பெற்ற படைத்தலைவரான குசால் சந்தின் தம்பி ஆவார். இலாகௌல் வளர்ந்து வரும் மாநிலமான இமாச்சலப் பிரதேசத்துடன் இணைக்கப்படும் வரை 1966 வரை நிகால் சந்து பஞ்சாப் பழங்குடியினர் ஆலோசனைக் குழுவில் பணியாற்றினார். நிகால் சந்து இமாச்சலப் பிரதேச சட்டப்பேரவை தொகுதியிலும் போட்டியிட்டார், ஆனால் தோல்வியடைந்தார். இவர் 1975 ஆம் ஆண்டில் இறந்தார் .  
1962 ஆம் ஆண்டில், லதா தாக்கூர் மற்றும் நிகால் சந்து தாக்கூர் தம்பதியருக்கு ஒரு மகன் பிறந்தார். அவருக்கு ரவி தாக்கூர் என்று பெயரிட்டனர், மேலும் அவர் வளர்ந்து ஒரு அரசியல்வாதியாகவும் ஆனார்.
# லதா தாக்கூர்

## தனிப்பட்ட வாழ்க்கை

### மரணம்.

லதா தாக்கூர் 1976 ஆம் ஆண்டு திசம்பர் மாதம் 14 ஆம் தேதியன்று தனது 35 வயதில் பாண்டோ (மண்டி மாவட்டத்தில்) அருகே நடந்த கார் விபத்தில் கொல்லப்பட்டார்.
# லதா தாக்கூர்

## தனிப்பட்ட வாழ்க்கை

### நினைவுச் சின்னம்

இலாகௌல் மற்றும் சுபீதி மாவட்டத்தின் உதய்பூர் கிராமத்தில் உள்ள லதா தாக்கூர் நினைவு அரங்கம் இவரது நினைவாகப் பெயரிடப்பட்டது. அங்கு லதா தாக்கூர் நினைவு டி-20 கிரிக்கெட் போட்டி நடத்தப்படுகிறது.
# இரிது சரின்

**இரிது சரின்** (Ritu Sarin) இந்தியாவின் தரம்சாலாவைச் சேர்ந்த ஒரு இந்திய திரைப்பட இயக்குநரும், தயாரிப்பாளாரும் மற்றும் கலைஞரும் ஆவார். இவர் தர்மசாலா சர்வதேச திரைப்பட விழாவின் இயக்குநராக உள்ளார்.
# இரிது சரின்

## வாழ்க்கை

இரிது சரின், புது தில்லியில் பிறந்தார். தில்லி பல்கலைக்கழகத்தின் மிராண்டா ஹவுஸில் இளங்கலை படிப்பை முடித்த இவர், கலிபோர்னியா கலைக் கல்லூரியில் (முன்பு ஓக்லாந்து, கலிபோர்னிய கலை மற்றும் கைவினை கல்லூரி) திரைப்படம் மற்றும் காணொளியில் முதுகலைப் பட்டம் பெற்றார். இவர் மிராண்டா ஹவுஸின் 2010 மதிப்புமிக்க முன்னாள் மாணவர் விருதைப் பெற்றுள்ளார். இவர் திபெத்திய திரைப்படத் தயாரிப்பாளர் டென்சிங் சோனம் என்பவரை மணந்தார். இவர்களுக்கு இரண்டு குழந்தைகள் உள்ளனர்.
# இரிது சரின்

## திரைப்படங்கள்

கலிபோர்னிய கலை மற்றும் கைவினை கல்லூரியில் இருந்தபோது, *ஹெர்குலஸ்* மற்றும் *தி மைண்ட் கேப்* உள்ளிட்ட பல சோதனைத் திரைப்படங்களை உருவாக்கினார்.  
1985 ஆம் ஆண்டில், இவரும் இவரது கணவர் டென்சிங் சோனம் இருவரும் *தி நியூ பியூரிடன்ஸ்: தி சீக் ஆஃப் யூபா சிட்டி* என்ற முதல் படத்தில் ஒரு கூட்டு ஆய்வறிக்கை திட்டமாக இணைந்து பணியாற்றினர். இந்த படம் பின்னர் ஐக்கிய அமெரிக்காவின் பொது ஒளிபரப்புச் சேவையில் ஒளிபரப்பப்பட்டது.  
1987 ஆம் ஆண்டில், சரினும் சோனமும் இலண்டனுக்கு குடிபெயர்ந்தனர். இவர்கள் பெளத்தம் மற்றும் திபெத்து தொடர்பான திரைப்படக் காப்பகம் மற்றும் தயாரிப்பு நிறுவனமான ‘மெரிடியன் அறக்கட்டளை’ என்ற தயாரிப்பு நிறுவனத்தில் திட்ட இயக்குநர்களாக பணிபுரிந்தனர். மெரிடியன் அறக்கட்டளையில் இருந்தபோது, நோபல் பரிசு பெற நோர்வேவிற்கு தலாய் லாமா வருகை புரிந்தது, மற்றும் உருசிய பெளத்த குடியரசுகளான கல்மிகியா மற்றும் புரியாட்டியாவுக்கு அவர் மேற்கொண்ட முதல் பயணம் உட்பட பல வரலாற்று பயணங்களை இவர்கள் ஆவணப்படுத்தினர். இவர்கள் 1991 இல் மெரிடியன் அறக்கட்டளையை விட்டு வெளியேறி, *வைட் கிரேன் பிலிம்ஸ்* என்ற தங்கள் சொந்த நிறுவனத்தை நிறுவினர். அதன் பின்னர் இவர்களின் அனைத்து படங்களும் இவர்களாது சொந்த நிறுவனத்திலேயே தயாரிக்கப்பட்டுள்ளன. மேலும் பல ஆவணப்படங்கள், காணொளி நிறுவல்கள் மற்றும் இரண்டு வியத்தகு திரைப்படங்கள் ஆகியவியும் இதில் அடங்கும்.  
திபெத்து இவர்களின் படைப்புகளில் தொடர்ச்சியான பொருளாக உள்ளது. அதனுடன் இவர்கள் தனிப்பட்ட முறையில், அரசியல் ரீதியாகவும், கலை ரீதியாகவும் பல்வேறு வழிகளில் நெருக்கமாக ஈடுபட்டுள்ளனர். திபெத்திய மக்கள் எதிர்கொள்ளும் நாடுகடத்தல், அடையாளம், கலாச்சாரம் மற்றும் தேசியவாதம் பற்றிய கேள்விகளை ஆவணப்படுத்தவும், கேள்வி கேட்கவும், பிரதிபலிக்கவும் இவர்கள் தங்கள் திரைப்படங்கள் மற்றும் கலைப்படைப்புகள் மூலம் முயற்சித்துள்ளனர்.  
இவர்களின் சமீபத்திய படமான *தி ஸ்வீட் ரெக்கியம்*, 2018 தொராண்டோ சர்வதேச திரைப்பட விழாவில் அதன் உலக அரங்கேற்றத்தைக் கொண்டிருந்தது.  
இரிது சரின் 2019 சிட்னி திரைப்பட விழாவில் சர்வதேசப் போட்டி பிரிவின் நடுவர் குழுவில் பணியாற்றினார்.
# மாமிதலா யசுகாசுவினி ரெட்டி

**மாமிதலா யசுகாசுவினி ரெட்டி** (Mamidala Yashaswini Reddy) என்பவர் தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலங்காணா சட்டப்பேரவை இரண்டாவது இளைய சட்டமன்ற உறுப்பினர் ஆவார். இவர் 2023ஆம் ஆண்டு தெலங்காணா சட்டப்பேரவைத் தேர்தலில் இந்திய தேசிய காங்கிரசுப் பிரதிநிதித்தி பாலகுர்தி சட்டமன்றத் தொகுதியிலிருந்து தேர்ந்தெடுக்கப்பட்டார்.
# மாமிதலா யசுகாசுவினி ரெட்டி

## ஆரம்பகால வாழ்க்கை.

ரெட்டியின் பெற்றோர் கல்வகுர்த்தி அருகே உள்ள நாகர்கர்னூல் மாவட்டத்தின் வாங்கூர் மண்டலத்தைச் சேர்ந்தவர்கள். இவர் ஐதராபாத்தில் தனது பள்ளிப்படிப்பை முடித்து, நாகோலில் உள்ள சிரேயாசு பொறியியல் தொழில்நுட்ப நிறுவனத்தில் பட்டம் பெற்றார்.
# மாமிதலா யசுகாசுவினி ரெட்டி

## அரசியல்

2023 தெலங்காணா சட்டப்பேரவைத் தேர்தலில் பாலகூர்தியிலிருந்து மூத்த அரசியல் தலைவரான எர்ரபெல்லி தயாகர் ராவை எதிர்த்து வெற்றிகரமாக போட்டியிட்டு ரெட்டி இந்திய தேசிய காங்கிரசு கட்சியில் இணைந்து அரசியலில் நுழைந்தார். 26 வயதில் மாநிலத்தின் இரண்டாவது இளைய சட்டமன்ற உறுப்பினர் ஆவார்.
# கும்பகோணம் கே. பானுமதி

**கும்பகோணம் கே. பானுமதி** (*Kumbakonam K. Bhanumathi*)(1922–2006) தமிழ்நாட்டின் கும்பகோணத்தைச் சேர்ந்த ஓர் இந்திய பரதநாட்டியக் கலைஞர் ஆவார். 1973ஆம் ஆண்டில், பரதநாட்டியத்திற்காக சங்கீத நாடக அகாதமி விருதைப் பெற்றார்.
# கும்பகோணம் கே. பானுமதி

## இளமை

கே. பானுமதி 1922ஆம் ஆண்டில் தமிழ்நாட்டில் உள்ள கும்பகோணத்தில் பாரம்பரிய நடனக் கலைஞர்களின் குடும்பத்தில் பிறந்தார். மேலும் இவரது குடும்பம் தேவதாசி முறையைக் கொண்டிருந்தது. பானுமதி பாபநாசம் வடிவேலு நட்டுவனாரிடமிருந்து பரதநாட்டியத்தில் பயிற்சி பெற்றார். மேலும் இவரது பயிற்சியின் கீழ் தனது பத்து வயதில் தனது முதல் அரங்கேற்றத்தை நிகழ்த்தினார். பின்னர் சண்முகசுந்தரம் நட்டுவனார்  
பானுமதி 2006-இல் இறந்தார். ஆனால் விரைவில் இவர் தனது சொந்த தனி நிகழ்ச்சிகளை நடத ஆரம்பித்தார்.  
இவர் இந்தியாவின் பல பகுதிகளிலும், இலங்கையிலும் 25 ஆண்டுகளாக நடன நிகழ்ச்சிகளை நிகழ்த்தினார்.  
1930களின் முற்பகுதியில், பானுமதி தனது காலத்தின் மற்றொரு புகழ்பெற்ற நடனக் கலைஞரான தஞ்சாவூர் பாலசரஸ்வதிக்கு ஒரு போட்டியாளராக இருந்தார். சுதந்திரத்திற்கு முன்னும் பின்னும் பரதநாட்டியத்தின் மாற்றம், நடனக் கலைஞர்களின் உடையில் பல மாற்றங்களைக் கண்டது. இதை கும்பகோணம் பானுமதி வரவேற்றார். மேலும் நடனக் கலைஞர் ருக்மிணி தேவி அருண்டேல் வடிவமைத்த தையல் ஆடையை அணியத் தொடங்கினார். இதற்கிடையில், பாலசரஸ்வதி போன்ற நடனக் கலைஞர்கள் பாரம்பரிய உடையை ஆதரித்தனர்.
# கும்பகோணம் கே. பானுமதி

## விருதுகளும் கௌரவங்களும்

தமிழ்நாடு சங்கீத நாடகச் சங்கம் உட்பட பல்வேறு கலாச்சார அமைப்புகளால் பானுமதி கௌரவிக்கப்பட்டுள்ளார். 1973 ஆம் ஆண்டில், பரதநாட்டியத்திற்கான சங்கீத நாடக அகாதமி விருதைப் பெற்றார்.
# கும்பகோணம் கே. பானுமதி

## ஆவணப்படம்

1993 ஆம் ஆண்டில், சுஜாதா விஜயராகவன் என்பவர் பானுமதி குறித்து ஒரு ஆவணப்படத்தை உருவாக்கினார்.
# சித்தேம் பர்னிகா ரெட்டி

**சித்தேம் பர்னிகா ரெட்டி** (*Chittem Parnika Reddy*)(பிறப்பு 1993) தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் 2023 தெலங்காணா சட்டமன்ற தேர்தலில் இந்திய தேசிய காங்கிரசு பிரதிநிதித்துவப்படுத்தி நாராயண்பேட்டை சட்டமன்றத் தொகுதியிலிருந்து தேர்ந்தெடுக்கப்பட்டார். பாரதா இராட்டிர சமிதி கட்சியின் எஸ். ராஜேந்தர் ரெட்டியை 7951 வாக்குகள் வித்தியாசத்தில் தோற்கடித்தார்.
# சித்தேம் பர்னிகா ரெட்டி

## ஆரம்பகால வாழ்க்கை

நாராயண்பேட்டை மாவட்டத்தில் உள்ள தன்வாடா மண்டலத்தைச் சேர்ந்தவர் பரினிகா. மக்தல் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்ட இவரது தாத்தா சித்தேம் நர்சி ரெட்டி, 2005 சுதந்திர தினத்தன்று நக்சலைட்டுகளின் தாக்குதலில் கொல்லப்பட்டார். இதே தாக்குதலில் இவரது தந்தை வெங்கடேசுவர் ரெட்டியும் கொல்லப்பட்டார். இவர் பாஜகவின் டி. கே. அருணாவின் மருமகள் ஆவார். இவரது மாமா சி. ராம் மோகன் ரெட்டி மக்தல் சட்டமன்றத் தொகுதியில் பாரதிய இராட்டிர சமிதி கட்சியின் சார்பில் போட்டியிட்டு காங்கிரசு வேட்பாளரிடம் தோல்வியடைந்தார்.
# சித்தேம் பர்னிகா ரெட்டி

## தொழில்

சித்தேம் பர்னிகா ரெட்டி நாராயண்பேட்டை சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினராக 2023ஆம் ஆண்டு நடைபெற்ற தேர்தல் மூலம் ஆனார்.
# மல்லிகா துவா

**மல்லிகா துவா** (*Mallika Dua*, பிறப்பு: சூலை 18, 1989) ஒரு இந்திய நகைச்சுவை நடிகையும் மற்றும் எழுத்தாளரும் ஆவார். இவர் எழுதி, வடிவமைத்து, நடித்து வெளியான "*ஷிட் பீப்பிள் சே: சரோஜினி நகர் எடிசன்*" என்ற வைரல் வீடியோ மூலம் புகழ் பெற்றார். இவர் பத்மசிறீ விருது பெற்ற இந்திய பத்திரிகையாளர் வினோத் துவாவின் மகள்.
# மல்லிகா துவா

## ஆரம்பகால வாழ்க்கை

இவர் புது தில்லியில் உள்ள பரகாம்பா சாலையில் உள்ள மாடர்ன் பள்ளி<nowiki/>யில் கல்வி பயின்றார். பின்னர், அமெரிக்காவில் உள்ள பிராங்க்ளின் மற்றும் மார்ஷல் கல்லூரி<nowiki/>யில் நாடகக் கல்வியைக் கற்றார். இவரது விளம்பர வாழ்க்கை மெக்கெய்ன் எரிக்சனில் பயிற்சி பெறுபவராகவும் பின்னர் காண்ட்ராக்ட் விளம்பரத்தில் பயிற்சி பெறுபவராகவும் தொடங்கியது. படிப்பு எப்போதும் தனது நோக்கமாக இருந்ததில்லை என்றும் குழந்தைப்பருவத்திலிருந்தே இவர் எப்போதும் வேடிக்கையானவராகவும், குரும்புத்தனமாகவும் இருந்துள்ளதாக குறிப்பிடுகிறார்.  
இவரது தந்தை வினோத் துவா ஒரு மூத்த பத்திரிகையாளராகவும், தி வயரில் ஆலோசனை ஆசிரியராகவும் இருந்ததால், அவர் ஆரம்பத்தில் ஊடகங்களுடன் தொடர்பில் இருந்தார். இவரது தந்தை இவரும் இவரது சகோதரியும் பாரம்பரிய இசையில் பயிற்சி பெற வேண்டும் என்று வலியுறுத்தினார், மேலும் இவர் நான்கு வயதிலிருந்தே தனது இசைப் பாடங்களைத் தொடங்கினார். ஆனால் இசையை தனது வாழ்க்கைத் தொழிலாக ஒருபோதும் கற்பனை செய்யவில்லை என்று கூறுகிறார்.
# மல்லிகா துவா

## தொழில்:

ஆகஸ்ட் 2016 முதல், துவா முழுநேர பொழுதுபோக்கு நிகழ்ச்சியாளராக மும்பைக்கு முறையாக குடிபெயர்ந்தார். 2017 ஆம் ஆண்டில் தனது சொந்த யூடியூப் சேனலைத் தொடங்கினார். மேலும் அக்டோபர் 2018 இல் இந்திய #MeToo குற்றச்சாட்டுகளில் ஆல் இந்தியா பக்சோடு சேனல் சிக்குவதற்கு முன்பு அடிக்கடி அந்த சேனலுடன் இணைந்து பணியாற்றி வந்தார். மல்லிகா நகைச்சுவை நடிகர் அமுகராஜாவுடன் கிர்லியாபாவின் முதல் எபிசோடில், "**வொய் ஷூட் ஹாட் கேர்ள்ஸ் ஹாவ் ஆல் தி பன்**" ? மற்றும் பிண்டாஸ் வலைத் தொடரான "**தி டிரிப்**" ஆகியவற்றில் தோன்றினார். 2017 ஆம் ஆண்டில் சாகேத் சவுத்ரியின் ஹிந்தி மீடியம் திரைப்படத்தில் இர்ஃபான் கானு<nowiki/>டன் நடித்தார் . அவரது நிஜ வாழ்க்கை ஆளுமைக்கு மிகவும் ஒத்த ஒரு பஞ்சாபி பெண்ணாக அவர் நடித்தார். செப்டம்பர் 2017 இல், நடிகர் அக்ஷய் குமார் தீர்மானிக்கும் "தி கிரேட் இந்தியன் லாஃப்டர் சேலஞ்சின்" ஐந்தாவது சீசனுக்காக ஜாகிர் கான் மற்றும் ஹுசைன் தலால் ஆகியோருடன் மூன்று வழிகாட்டிகளில் ஒருவராகத் தோன்றினார். 2018 ஆம் ஆண்டில், அவர் நமஸ்தே இங்கிலாந்தில் ஹர்ப்ரீத் என்ற பாத்திரத்தில் தோன்றினார். அவர் டிரிப் 2 வலைத் தொடரில் நாசியாவாகவும் தோன்றினார். அதே ஆண்டில் ஷாருக்கானுடன் சேர்ந்து ஜீரோ<nowiki/>விலும் தோன்றினார். தனது தந்தை வினோத் துவாவை இழந்தபோது, அவர் ஒரு குறிப்பை எழுதினார், அதில் மக்கள் "மக்கள் உங்கள் மீது தீய பார்வையை வைத்துள்ளனர்" என்று கூறியதாகக் குறிப்பிட்டார். தான் வெறுமையாக உணர்ந்ததாகவும், ஆனால் நகைச்சுவைக்கு திரும்பியது தனது வெறுமைக்கு ஒரு குரலைக் கொடுத்ததாகவும் அவர் கூறினார்.
# மல்லிகா துவா

## செயல்பாடுகள்:

இவரது காணொளிகள் சமூகத்தின் கடுமையான யதார்த்தத்தை நகைச்சுவையுடன் சித்தரிக்கும் நையாண்டித்தனமானவை. பெண்ணியத்தின் மீது அவர் உறுதியாக நம்பிக்கை கொண்டுள்ளார், மேலும் தனது சமூக வலைப்பின்னல் தளங்களை பெண்கள் அதிகாரமளிப்பதற்கான ஒரு கருவியாகவும், தனது தாராளவாத சித்தாந்தங்கள் மற்றும் சமூக காரணங்கள் மற்றும் பெண்கள் தொடர்பான பிரச்சினைகள் குறித்த திறந்த மனப்பான்மை கொண்ட கருத்துக்களை வெளிப்படுத்தவும் பயன்படுத்துகிறார். பணியிடத்தில் பெண்கள் மீதான பாலியல் துன்புறுத்தல், பாலியல் பாகுபாடு உள்ளிட்டவற்றுக்கு எதிராக அவர் தனது கருத்தை தீவிரமாக வெளிப்படுத்தியுள்ளார். சமூக ஊடக இயக்கமான **மீ டூ** இன் முன்னோடிகளில் ஒருவராகவும் அவர் இருந்தார், சமூக ஊடகங்களில் தன்னை பின்தொடர்பவர்களை (ஆண்கள் மற்றும் பெண்கள் இருவரும்) தங்கள் அனுபவங்களைப் பகிர்ந்து கொள்ள ஊக்குவித்தார். குழந்தையாக இருந்தபோது பாலியல் துன்புறுத்தலுக்கு ஆளான தனது சொந்த அனுபவத்தை விவரித்த முதல் நபர்களில் ஒருவராகவும் இவர் இருந்தார். தனது வீடியோக்கள் மற்றும் ஹேஷ்டேக் மூலம் பாலின ஸ்டீரியோடைப்களை மீறி, உடலை அவமானப்படுத்துதல், உடல் பருமனை அவமானப்படுத்துதல் ஆகியவற்றைக் குறைகூறி, இளைஞர்களை ஊக்குவிப்பதில் தனக்கென ஒரு இடத்தை உருவாக்கியுள்ளார்.
# பாராலாரியோணைட்டு

**பாராலாரியோணைட்டு** (*Paralaurionite*) என்பது PbCl(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற கனிமமான இது லாரியோனைட்டுடன் இருவடிவத்தைக் கொண்ட அடிப்படை ஈய குளோரைடு PbCl(OH) சேர்மத்தைக் கொண்டுள்ளது. இக்கனிமம் மேட்லோகைட்டு குழுவின் உறுப்பினராகும். இந்த பெயர் கிரேக்க மொழியில் "அருகில்" என்பதற்கான சொல்லான பாரா- மற்றும் லாரியோணைட்டு என்ற சொற்களில் இருந்து பெறப்பட்டது. ஏனெனில் அதனுடன் இதற்கு பல்லுருவ உறவு உள்ளது. தோரிகோசைட்டின் பிரகாசமான, மஞ்சள் முனைகள் பாராலாரியோணைட்டு படிகங்களில் உருவாகலாம் மற்றும் பாராலாரியோணைட்டு மெண்டிபைட்டுடன் இணைந்தும் வளரும்.  
பன்னாட்டு கனிமவியல் சங்கம் பாராலாரியோணைட்டு கனிமத்தை Plri என்ற குறியீட்டால் அடையாளப்படுத்துகிறது.
# பாராலாரியோணைட்டு

## தோற்றம்

பாராலாரியோணைட்டு முதன்முதலில் 1899 ஆம் ஆண்டு கிரேக்கத்தின் அட்டிகாவின் லாரியத்தில் உள்ள கசடுகளில் காணப்பட்டதாக விவரிக்கப்பட்டது.  
கடல் நீரில் வெளிப்படும் ஈயம் தாங்கும் கசடுகளில் பாராலாரியோணைட்டு காணப்படுகிறது. பல்லுலோகத் தாது படிவுகளிலும் இது காணப்படுகிறது. கசடு படிவுகளில் லாரியோணைட்டு பென்ஃபீல்டைட்டு, பீட்லரைட்டு, பாசுசெணைட்டு ஆகியவற்றுடன் இக்கனிமம் சேர்ந்து காணப்படுகிறது. மேலும் மாமத் சுரங்க இடத்தில் லெட்டைலைட்டு , மேட்லாக்கைட்டு, செருசைட்டு, ஐதரோசெருசைட்டு, டயாபோலைட்டு மற்றும் வெர்ரைட்டு ஆகியவற்றுடன் சேர்ந்து காணப்படுகிறது.
# போதிகே சோபா

**போதிகே சோபா** (*Bodige Shobha*)(பிறப்பு 9 சூன் 1974) தெலங்காணா மாநிலத்தைச் சேர்ந்த ஓர்இந்திய அரசியல்வாதி ஆவார். இவர் 2014 தெலங்காணா சட்டமன்றத் தேர்தலில் தெலங்காணா இராட்டிர சமிதி கட்சி வேட்பாளராக சோப்படாண்டி சட்டமன்றத் தொகுதியில் வெற்றி பெற்றார்.
# போதிகே சோபா

## அரசியல் வாழ்க்கை

2001-ஆம் ஆண்டில் தெலங்காணா இராட்டிர சமிதியில் சேருவதன் மூலம் போதிகே சோபா தனது அரசியல் வாழ்க்கையைத் தொடங்கினார். மேலும் இவர் உள்ளாட்சி அமைப்புகளில் போட்டியிட்டு சங்கராப்பட்டினம் மண்டலத்திலிருந்து ஜில்லாபரிசத் உறுப்பினராகத் தேர்ந்தெடுக்கப்பட்டார். *ஏபிசி* வகைப்பாடு மற்றும் தெலுங்கானா இயக்கத்திற்கான மடிகா தண்டோரா இயக்கத்தில் தீவிரமாகப் பங்கேற்றார். பின்னர் 2009-ஆம் ஆண்டில் சோப்படாண்டி சட்டமன்றத் தொகுதி டி. ஆர். எஸ் கட்சி பொறுப்பாளராக நியமிக்கப்பட்டார். இவர் 2014 தெலுங்கானா சட்டமன்றத் தேர்தலில் சோப்படாண்டி சட்டமன்றத் தொகுதியில் போட்டியிட்டு 54781 வாக்குகள் வித்தியாசத்தில் வெற்றி பெற்றார். இவர் இந்திய தேசிய காங்கிரசு வேட்பாளர் சுதாலா தேவையாவை தோற்கடித்தார். இவர் 2018, 2023 தேர்தல்களில் பாஜக சார்பில் போட்டியிட்டு தோல்வியடைந்தார்.
# போதிகே சோபா

## போட்டியிட்ட தேர்தல்கள்

**தேர்தல் முடிவுகள்**  
| 2014 | தெலங்காணா சட்டப்பேரவை தேர்தல் | சோப்படாண்டி | பாரத் இராட்டிர சமிதி | சுதாலா தேவையா (ஐஎன்சி) | 54781 |  |
| --- | --- | --- | --- | --- | --- | --- |
| 2018 | தெலங்காணா சட்டப்பேரவை தேர்தல் | சோப்படாண்டி | பாஜக | சங்கே ரவிசங்கர் | 42,127 |  |
| 2023 | தெலங்காணா சட்டப்பேரவை தேர்தல் | சோப்படாண்டி | பாஜக | மேடிப்பள்ளி சத்யம் (ஐஎன்சி) | 63,726 | } |
# அஜ்மீரா ரேகா

**அஜ்மீரா ரேகா** (Ajmeera Rekha)(பிறப்பு 19 பிப்ரவரி 1974) ஓர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் 2014, 2018-ஆம் ஆண்டுகளில் கானாப்பூர் சட்டமன்றத் தொகுதியில் பாரத் இராட்டிர சமிதி கட்சி சார்பில் போட்டியிட்டு வெற்றி பெற்றார்.
# அஜ்மீரா ரேகா

## ஆரம்பகால வாழ்க்கை.

அஜ்மீரா தெலங்காணாவில் ஐதராபாத்தில் கே. சங்கர் சவுகான் மற்றும் கே. சியாமலா பாய் ஆகியோருக்கு மகளாகப் பிறந்தார். சனத்நகரில் கல்வி பயின்றார். இவரது தந்தை பெல் நிறுவனத்தில் பணிபுரிந்தார், இவரது தாயார் மாநில அரசு ஊழியராக இருந்தார். 2010-ஆம் ஆண்டில் வனிதா மகாவித்யாலயாவில் இளங்கலைப் பட்டமும், உசுமானியா பல்கலைக்கழகத்தில் முதுகலையில் சமூகவியல் பட்டமும் பெற்றார். 2013-ஆம் ஆண்டில் படலா ராம் ரெட்டி கல்லூரியில் இளங்கலைச் சட்டப் படிப்பினை முடித்தார்.
# அஜ்மீரா ரேகா

## அரசியல்

அஜிமீரா ஜில்லா பரிசத் உறுப்பினராக இருந்தார். 2009-ஆம் ஆண்டில் சுயேச்சையாகப் போட்டியிட்டுத் தோல்வியடைந்த இவர், 2014-ஆம் ஆண்டில் முதல் முறையாக பாரத் இராட்டிர சமிதி கட்சி சார்பில் போட்டியிட்டு வெற்றி பெற்றார். 2018 சட்டமன்றத் தேர்தலில் இவர் மீண்டும் இக்கட்சியின் சார்பில் போட்டியிட்டு வெற்றி பெற்றார். ஆனால் 2023 சட்டமன்றத் தேர்தலில் இவருக்கு வாய்ப்புக் கிடைக்கவில்லை. இவர் அக்டோபர் 6 அன்று பா.இ.ச. கட்சியிலிருந்து விலகினார்.
# சாய்ரைட்டு

**சாய்ரைட்டு** (*Sayrite*) என்பது Pb<sub>2</sub>(UO<sub>2</sub>)<sub>5</sub>O<sub>6</sub>(OH)<sub>2</sub>4(H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எக்சு-கதிர் படிகவியலாளர் டேவிட் சாயரின் பெயரிடப்பட்ட யுரேனைட்டின் ஒரு மாறுபாட்டு தயாரிப்பு ஆகும். சாயரைட்டு கனிமத்தில் ஐதரசன், ஆக்சிசன், யுரேனியம் மற்றும் ஈயம் ஆகியவை கலந்துள்ளன. காங்கோ சனநாயகக் குடியரசின் ஆட்-கட்டங்காவின் கம்போவ் மாவட்டத்தில் உள்ள சின்கோலோப்வே சுரங்கத்தில் (கசோலோ சுரங்கம்) சாய்ரைட்டு கனிமம் வெட்டப்படுகிறது. பொதுவாக ஆரஞ்சு நிறத்தில் இருக்கும், ஆனால் சிவப்பு மற்றும் மஞ்சள் நிறமாகவும் இருப்பதுண்டு. ஒற்றைச்சரிவச்சுப் படிக அமைப்பில் கனிமம் காணப்படுகிறது.  
பன்னாட்டு கனிமவியல் சங்கம் சாய்ரைட்டு கனிமத்தை Syr என்ற குறியீட்டால் அடையாளப்படுத்துகிறது.
# சுரபி சிங்

**சுரபி சிங்** (*Surabhi Singh*-பிறப்பு 1985) உத்தரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஃபரூகாபாத் மாவட்டத்தில் உள்ள தாழ்த்தப்பட்டோருக்கு ஒதுக்கப்பட்ட கைம்கஞ்ச் சட்டமன்றத் தொகுதி உறுப்பினராக உள்ளார். பாரதிய ஜனதா கட்சி கூட்டாளியான அப்னா தளம் (சோனீலால் கட்சி) கட்சியை இவர் பிரதிநிதித்துவப்படுத்துகிறார். இவர் 2022 உத்தரப் பிரதேசச் சட்டப்பேரவைத் தேர்தலில் வெற்றி பெற்றார்.
# சுரபி சிங்

## ஆரம்பகால வாழ்க்கை மற்றும் கல்வி

சிங் கைம்கஞ்சைச் சேர்ந்தவர். 2010-ஆம் ஆண்டில் டாக்டர் பி. ஆர். அம்பேத்கர் பல்கலைக்கழகத்தில் பல் மருத்துவத்தில் இளநிலைப் பட்டம் பெற்றார். பின்னர் 2020ஆம் ஆண்டில் கொல்கத்தாவின் இந்திய மேலாண்மை நிறுவனத்தில் மருத்துவமனை நிர்வாகத்தில் முதுநிலை பட்டயப் படிப்பினை முடித்தார். இவர் மருத்துவர் அஜித் சிங்கை மணந்தார்.
# சுரபி சிங்

## அரசியல்

சிங் 2022 உத்தரப் பிரதேசச் சட்டப்பேரவைத் தேர்தலில் கைம்கஞ்ச் சட்டமன்றத் தொகுதியிலிருந்து அப்னா தளம் (சோனேலால் கட்சி) கட்சியைப் பிரதிநிதித்துவப்படுத்தி வெற்றி பெற்றார். இவர் 114952 வாக்குகளைப் பெற்று சமாஜ்வாதி கட்சி சர்வேஷ் அம்பேத்கரை 18,543 வாக்குகள் வித்தியாசத்தில் தோற்கடித்தார். முன்னதாக, இவர் 2017 உத்தரப் பிரதேசச் சட்டப்பேரவைத் தேர்தலில் சமாஜ்வாதி கட்சி சார்பில் இதே தொகுதியில் தோல்வியடைந்தார்.
# ஆயு அசாரி

**சிதி கதீஜா அசாரி** (*Siti Kadija Azhari*) (பிறப்பு 19 நவம்பர் 1969), அயு அஷாரி என்று நன்கு அறியப்பட்ட இவர் இந்தோனேசிய நடிகையும், வடிவழகியும் மற்றும் கலப்பு இந்திய மற்றும் சுந்தானிய வம்சாவளியைச் சேர்ந்த எழுத்தாளரும் ஆவார்.
# ஆயு அசாரி

## இளமை வாழ்க்கை

அயு அசாரி 1969 நவம்பர் 19 அன்று எச். அப்துல்லா அசாரி மற்றும் எச். ஜே கைரானி ஆகியோரின் ஏழு குழந்தைகளில் மூத்தவராகப் பிறந்தார். இவர்கள் குடும்பம் பங்கா தீவைச் சேர்ந்தது.
# ஆயு அசாரி

## தொழில்

1984 ஆம் ஆண்டில் *அகிபத் புவா டெர்லராங்* (தடைசெய்யப்பட்ட பழத்தின் விளைவுகள்) என்ற திரைப்படத்தில் அயூ அசாரி அறிமுகமானார். பின்னர், *பெர்னிககான் தாரா* (குருதித் திருமணம்) என்ற மேடை நாடகத்தில் ஒரு சிறிய கதாபாத்திரத்தில் தோன்றினார். பின்னர், 1986 ஆம் ஆண்டில் இயக்குநர் காரியா இயக்கத்தில் *இபுண்டா* (தாய்) என்ற படத்தில் நடித்தார். 1989 ஆம் ஆண்டில் காரியாவின் *பாக்கர் கெட்டிக்கலன் கெரேட்டா* என்ற திரைப்படத்தில் ஒரு சிறிய பாத்திரத்தில் நடித்தார்.  
1990 ஆம் ஆண்டில், *துவா கெகாசிஹ்* (இரண்டு காதலர்கள்) படத்தில் நடித்ததற்காக இந்தோனேசிய திரைப்பட விழா சிறந்த துணை நடிகைக்கான சிட்ரா விருதைப் பெற்றார்.  
2000களின் முற்பகுதியில், இந்தோனேசியாவில் அதிக சம்பளம் வாங்கும் தொலைக்காட்சி நட்சத்திரங்களில் ஒன்றாக அயு இருந்தார். இவர் ஒரு அத்தியாயத்திற்கு 20 மில்லியன் ரிங்கிட் (இந்தோனேசிய ரூபாய்) (US$2,200) சம்பாதித்ததாக வதந்தி பரவியது. ஆனால் அந்த வதந்தியை மறுத்தார். *துங் இந்துங்* என்ற இசைத் தொகுப்பையும் இவர் வெளியிட்டார்.
# ஆயு அசாரி

## நூல் வெளியீடு

2003 ஆம் ஆண்டில், அசாரி தனது சகோதரி சாரா, இரகசியமாக எடுக்கப்பட்ட ஒரு காணொளியில் ஆடைகளை மாற்றுவது போல் சித்தரிக்கப்பட்ட பல பெண் பிரபலங்களில் ஒருவராக இருந்ததை அடுத்து, பார்வை மோகத்தின் ஆபத்துகள் குறித்து ஒரு புத்தகத்தை எழுதினார். புத்தகத்திற்கான ஆராய்ச்சியில் பார்வை மோகத்தால் பாதிக்கப்பட்டவர்களை நேர்காணல் செய்வதும் அடங்கும். இவரது இப்புத்தகத்தை மூன்று வெளியீட்டாளர்கள் வெளியிட முன்வந்தனர்.  
2011 ஆம் ஆண்டின் பிற்பகுதியில், அசாரி பங்கன் சமையல் குறிப்புகள் நிறைந்த சமையல் புத்தகத்தை வெளியிட்டார்.
# ஆயு அசாரி

## அரசியல் கட்சி

2010 ஆம் ஆண்டில், அசாரி இந்தோனேசிய ஜனநாயகப் போராட்டக் கட்சியின் சுகபூமி மாகாணத்தின் துணை ஆட்சியர் பதவிக்கு போட்டியிட பதிவு செய்தார். இவர் தனது பிரச்சாரத்தில் 10 பில்லியன் டாலரை (US$1.1 மில்லியன்) முதலீடு செய்ததாகக் கூறப்படுகிறது. இவரது அரசியல் பிரச்சாரத்தின் போது, இவரது எதிரிகள் இவரைப் போன்ற ஒரு பெண்ணின் கவர்ச்சியான படங்களை பொது வெளியில் பரப்பினர். இதனை தன்னை இழிவுபடுத்தும் முயற்சியாக எடுத்துக் கொண்டார். இறுதியில் இவர் போட்டியிடத் தேர்ந்தெடுக்கப்படவில்லை.
# ஆயு அசாரி

## சொந்த வாழ்க்கை

அயு அசாரி பல முறை திருமணம் செய்து கொண்டார். இவரது முதல் திருமணம் 1990 இல் *விஷ்ணு ஜோடி கோண்டோகுசுமோ* என்பவருடன் நடந்தது. அவருடன் இவருக்கு ஒரு மகன் இருந்தார். நான்கு ஆண்டுகளுக்கு பின்னர், இவர் *தீமு யூசுப் இப்ராகிம்* என்பவரை மணந்தார். இப்ராகிம் மூலம் இரண்டு மகன்களையும் ஒரு மகளையும் பெற்றார். 2010 ஆம் ஆண்டு நிலவரப்படி, இவர் *ஒயிட் லயன்* என்ற இசைக்குழுவின் இசைக்கலைஞர் *மைக் டிராம்பை* மணந்தார். இவருக்கு மொத்தம் ஆறு குழந்தைகள் உள்ளனர் .